als_Latn dik_Latn ron_Latn
Komisioni për CEZ mbyll hetimet, kërkohet ndjekje penale ndaj Shkëlzen Berishës
TIRANE– Komisioni Hetimor për privatizimin e CEZ pas afro 13 muajsh hetime ka mbyllur punimet. Deputetët e mazhorancës votuan raportin e prezantuar një javë më parë, ndërsa opozita nuk ishte e pranishme në mbledhje.
Kreu i Komisionit, Taulant Balla rekomandoi ndjekje penale ndaj djalit të ish kryeministrit Sali Berisha, Shkëlzen Berisha për veprën penale “Mosdhënie e dëshmisë”.
Taulant Balla tha se Shkëlzen Berisha u paraqit 4 herë në komision për të dëshmuar, por në të gjitha rastet refuzoi dëshminë e cila është detyrim ligjor. Sipas Ballës refuzimi përbën kundravajtje penale dhe ndëshkohet sipas ligjit nga gjobë deri në 1 apo 3 vjet burg.
Në raportin e prezantuar nga Balla thuhet se përgjegjësia për dëmin prej 450 milionë eurove për privatizimin e CEZ bie ndaj ish kryeministrit Sali Berisha dhe ministrave të tij të asaj kohë Ruli e Bozdo të cilët kanë favorizuar kompaninë fituese.
(d.d/BalkanWeb)
als_Latn als_Latn als_Latn als_Latn als_Latn kab_Latn